Franz Grillparzer

Franz Grillparzer (1791–1872) var en østerriksk forfatter, først og fremst kjent som dramatiker, men han skrev også noveller og epigrammer.

 Liv og virke 
Franz Grillparzer var sønn av advokat Wenzel E. J. Grillparzer (1760–1809) og Anna Franziska Sonnleithner (1767–1819), datter av Christoph Sonnleithner. 

Grillparzer studerte jus ved universitetet i Wien. Dette var en tid da etterdønningene etter josefinismen ikke hadde gitt seg. Etter avsluttet studium i 1811 var han først privatlærer, deretter offentlig tjenestemann og i 1813 gikk han inn i den østerrikske statsadministrasjonen som Konzeptspraktikant  ved det keiserlige Hofkammer  (tilsvarer finansdepartementet).  I 1821 søkte han uten hell stillingen som  Skriptor  («skriver») ved det keiserlige privatbibliotek. Han ble overført til finansdepartementet i 1821, og i 1832 ble han Archivdirektor  ved det keiserlige Hofkammer. Denne stillingen hadde han til han gikk av med pensjon i 1856.

Grillparzers litterære motiver var gjerne klassiske eller nasjonalhistoriske, et mye brukt tema i dramaene er spenningen mellom menneskets indre og ytre liv. Verkene hans er blitt brukt for å styrke nasjonalfølelsen i Østerrike, særlig etter 1945, og han betegnes ofte som «Østerrikes nasjonalskald».

 Referanser 

 Kilder 





 Litteratur 
 Constantin von Wurzbach: Grillparzer, Franz i Biographisches Lexikon des Kaiserthums Oesterreich, 5. bind, s. 338 ff., Wien 1859
 Heinz Politzer: Franz Grillparzer oder das abgründige Biedermeier. Zsolnay, Wien u. a. 1990, ISBN 3-552-04237-7.

 Eksterne lenker 









Kategori:Østerrikske forfattere
Kategori:Østerrikske dramatikere
Kategori:Librettister
Kategori:Personer rundt Franz Schubert
Kategori:Personer rundt Ludwig van Beethoven
Kategori:Personer fra Wien